ראשית, חשוב להבין שלנו, כאנשים נורמטיביים אין את הכלים לטפל במישהו הסובל מדיכאון. אנחנו יכולים לשוחח אתו, לתמוך בו ולחשוב שאנו נותנים לו את מה שהוא צריך כשבעצם, אנחנו לא באמת עוזרים לו. אדם הסובל מדיכאון צריך לקבל טיפול משולב הכולל טיפול תרופתי וטיפול רגשי ולכן , אם זיהינו אדם הסובל מהפרעת דיכאון, הדבר הכי נכון שנוכל לעשות הוא להביא אותו למומחה בתחום בריאות הנפש. אם אנחנו סובלים בעצמנו מתסמינים של דיכאון, אנו יכולים לפנות בעצמנו לעזרה או לבקש ממישהו מחברינו או מכרינו לפנות בשמנו למומחה בתחום בריאות הנפש. יחד עם זאת, במקרה בו אנו מזהים שאדם הסובל מדיכאון עלול לפגוע בעצמו , לרבות לבצע ניסיון התאבדות או במידה ואותו אדם מצהיר בפנינו שהוא אינו רוצה לחיות , חשוב לקרוא בדחיפות למד״א על מנת שיאשפזו אותו בבית חולים לבדיקות מקיפות ולטיפול מתאים.